Държавен вестник, бр. 87, 2004 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  87
Чл. 56. Техническият персонал трябва да
притежава AML.
Чл. 57. (1) След назначаване на лице от тех-
ническия персонал то преминава курс на обу-
чение за изпълнение на конкретните му задъл-
жения по извършване на ТО, описани в длъж-
ностната му характеристика, и полага практи-
чески изпит.
(2) След успешно полагане на изпита лицето
работи под наблюдението на друго лице от тех-
ническия персонал за установяване на способ-
ността му да изпълнява задълженията си.
(3) Лицето се допуска до самостоятелна ра-
бота след получаване на положителна оценка
от наблюдаващия.
(4) Разпоредбите на ал. 1—3 се прилагат и
когато се въвежда извършване на ТО на нов
тип авиационна техника.
Чл. 58. За извършвана на безразрушителен
контрол ОТО трябва да разполага с персонал,
квалифициран по стандарт БДС EN 4179 за
“Авиационна и космическа техника. Квалифи-
кация и допускане на персонала за извършване
(изпитване) на контрол без разрушаване”. При
извършването на безразрушителен контрол
задължително се спазват методите и техники-
те, предвидени от производителя или държате-
ля на типовия или допълнителния сертификат
на съответната авиационна техника.
Раздел III
Изисквания по отношение на помещенията,
съоръженията, оборудването, инструментите,
контролната апаратура и материалите
Чл. 59. (1) Организацията за техническо об-
служване трябва да разполага с достатъчно по-
мещения за управление на планираните работи,
вкл. за управление на качеството, планиране на
ТО, както и за ползване на техническата доку-
ментация и водене техническите записи.
(2) Изискванията по отношение на помеще-
нията и съоръженията са посочени в приложе-
ние № 11.
Чл. 60. Работилниците, лабораториите и
работните зони трябва да са отделени по подхо-
дящ начин за предотвратяване на замърсяване
на работната и околната среда.
Чл. 61. Организацията за техническо обслуж-
ване трябва да разполага с помещения и съоръ-
жения, осигуряващи защита от неблагоприят-
но въздействие на атмосферните условия.
Чл. 62. (1) Организацията за техническо
обслужване осигурява охраняеми складове за
съхраняване на компоненти на ВС, оборудване,
инструменти и материали с отделни зони за год-
ни и негодни изделия. Условията за съхранение
трябва да отговарят на изискванията на произ-
водителите, като по възможност изделията се
оставят пакетирани в оригиналните опаковки.
(2) Достъп до складовете могат да имат само
оправомощени лица от персонала на ОТО.
Чл. 63. (1) Инструментите и контролната
апаратура, когато е приложимо, подлежат на
периодичен метрологичен контрол и калибри-
ране. ОТО съхранява записи за извършените
калибрирания.
(2) Изискванията по отношение на оборуд-
ването, инструментите и материалите са посо-
чени в приложение № 12.
Раздел IV
Изисквания по отношение на техническата
документация (одобрени данни)
Чл. 64. (1) Организацията за техническо
обслужване трябва да притежава и използва
техническа документация (одобрени данни) в
съответствие с категорията и класа на лицен-
за, вкл. за модификации и поправки, за всяко
отделно ВС, негов компонент или специфична
дейност по списъка на одобрените дейности
към лиценза.
(2) Техническата документация включва:
1. приложимите национални изисквания за
летателната годност;
2. приложимите изискванията за летателна
годност на държавата на производителя или дър-
жателя на типовия или допълнителния серти-
фикат на съответната авиационна техника;
3. регламент за ТО, издаден от производи-
теля или държателя на типовия или допълни-
телния сертификат на съответната авиацион-
на техника;
4. технически описания;
5. инструкции за ТО, описващи последова-
телността и начина на извършване на специ-
фична работа по ТО;
6. ръководство за ремонт, издадено от про-
изводителя или държателя на типовия или до-
пълнителния сертификат на съответната авиа-
ционна техника;
7. схеми на електрическите кабели и мон-
тажни схеми;
8. албуми на основните съчленения;
9. илюстровани каталози на части на ВС,
двигатели или СЕА;
10. пълен комплект бюлетини на произво-
дителя за всеки тип ВС;
11. технологии за извършване на ТО.
(3) Допълнителните изисквания към техни-
ческата документация за отделните категории
лиценз са посочени в приложение № 13.
Чл. 65. Организацията за техническо обслуж-
ване създава процедура за документирането и
информирането на автора на техническата до-
кументация, когато в нея са открити неточнос-
ти, непълноти или двусмислия.
Чл. 66. Организацията за техническо обслуж-
ване може да изменя инструкциите за ТО само
след предварително писмено съгласие на произ-
водителя или държателя на типовия или допъл-
нителния сертификат на съответната авиаци-
онна техника при осигуряване на равностойно
или по-високо равнище на извършеното ТО в
съответствие с одобрена от ГД “ГВА” процедура.